Blaze7451/Wiki-th-20250601 huggingface dataset:
กระปุก.คอม

กระปุก.คอม (Kapook.com ในตราสัญลักษณ์สะกดว่า K@POOK!) เป็นเว็บไซต์ประเภท เว็บท่า เจ้าของปัจจุบันคือ ปรเมศวร์ มินศิริ โดยมีสโลแกนว่า "เว็บแรกที่คุณเลือก" ซึ่งมีบริการต่าง ๆ เช่น กระปุกดาวน์โหลด, Planet, ดุ๊กดิ๊ก (Glitter) เป็นต้น ควบคุมดูแลโดย บริษัท บัณฑิตเซ็นเตอร์ จำกัด 
กระปุก.คอมเริ่มเปิดเว็บไซต์วันที่ 11 กรกฎาคม พ.ศ. 2543
โดยเนื้อหาของ Kapook นั้นเน้นไปทางด้านวัยรุ่นไม่ว่าจะเป็นในเรื่องของ วัย หรือการปรับตัว หรือรูปภาพ
กระปุก.คอม เป็นเว็บไซต์ที่มีผู้เข้าชมจากประเทศไทยมากเป็นอันดับที่ 11 (19 กันยายน 2557) จากการจัดอันดับโดยอะเล็กซา 

**โดเมนย่อย xxx**
ตัวอย่างหน้าจอเว็บไซต์ xxx.kapook.com ก่อนที่จะถูกปิดตัวลง โดยมีการรวมคำศัพท์ในทางล่อแหลม ซึ่งทางเจ้าของได้แถลงข่าวว่าไม่ได้ล่อแหลม แต่เป็นเรื่องเว็บไซต์สิ่งลี้ลับ ผีสางมากกว่า
ในขณะที่ ปรเมศวร์ มินศิริ ดำรงตำแหน่งนายกสมาคมผู้ดูแลเว็บไซต์แห่งประเทศไทย ในเดือนมีนาคม 2551 ได้มีเหตุการณ์เกี่ยวกับเว็บไซต์ xxx.kapook.com ซึ่งซับโดเมนเก็บรวบรวมเรื่องราวรวมลิงก์เกี่ยวกับภาพยนตร์โป๊ คลิปโป๊ ที่มีเจตนาเพื่อให้ผู้เข้าชมเว็บไซต์มากขึ้นในลักษณะของ Search engine optimization ซึ่งได้มีการสร้างข้อความและลิงก์ ขนาด 1x1 พิกเซลซ่อนไว้ในหน้าแรก และวิธีการนี้ จัดว่าเป็นเทคนิคของ Blackhat SEO ซึ่งทางนายปรเมศวร์ออกมาปฏิเสธโดยอ้างว่าเป็นความผิดพลาดของนักศึกษาฝึกงานภายในบริษัท และต่อมาได้ประกาศลาออกจากจากตำแหน่งนายกสมาคมผู้ดูแลเว็บไทย ซึ่งขณะนั้นดำรงตำแหน่งอยู่นั้น ได้เป็นผู้จัดการโครงการอินเทอร์เน็ตสีขาว

**อ้างอิง**

**แหล่งข้อมูลอื่น**
  Kapook.com
หมวดหมู่:เว็บไซต์ในประเทศไทย
แม่แบบ:วันเดือน

| มกราคม
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม
1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง
0 มกราคม · 30 กุมภาพันธ์ · 31 กุมภาพันธ์ · 0 มีนาคม
เอ็กซิเตอร์

เอ็กซิเตอร์ (Exeter) เป็นนครและเมืองหลวงของเทศมณฑลเดวอนทางภาคตะวันตกเฉียงใต้ของอังกฤษ จากการสำรวจในปี พ.ศ. 2544 มีประชากร 111,066 คน สมเด็จพระราชินีอลิซาเบธที่ 1 ได้พระราชทานคำขวัญของเมืองนี้ว่า Semper fidalis

**สถานภาพ**
ก่อนที่จะมีการก่อสร้างถนนอ้อมเมืองในศตวรรษที่ 20 เอกซิเตอร์เคยเป็นจุดเทียบเรือริมแม่น้ำเอกซ์ (Exe) เมืองจึงได้รับการพัฒนาเป็นศูนย์กลางการปกครองและการคมนาคม ตั้งแต่สมัยของพวกแซกซอน (Saxon) จนถึงศตวรรษที่ 19 เขตปกครองของบิชอปในเอกซิเตอร์ได้ครอบคลุมเทศมณฑลเดวอนและคอร์นวอลล์ทั้งหมด การปกครองและการบริหารเมืองได้กระทำตามแนวทางของโบสถ์

**สถานที่สำคัญ**
 มหาวิหารเอ็กซิเตอร์- มหาวิทยาลัยเอ็กซิเตอร์- สำนักงานใหญ่อุตุนิยมวิทยาแห่งสหราชอาณาจักร- เซนต์เจมส์พาร์ค - สนามเหย้าของสโมสรฟุตบอลเอ็กซิเตอร์ซิตี- สนามบินนานาชาติเอ็กซิเตอร์

**บุคคลที่มีชื่อเสียงจากเอ็กซิเตอร์**
 นิโคลัส ฮิลเลียร์ด (พ.ศ. 2090 - พ.ศ. 2162) - จิตรกรด้านจุลจิตรกรรมภาพเหมือน - ชาลส์ แบบบิจ (พ.ศ. 2334 - พ.ศ. 2414) - ผู้รู้รอบด้าน ผู้ริเริ่มแนวคิดต้นแบบของเครื่องคอมพิวเตอร์- เซอร์จอห์น เบาว์ริง (พ.ศ. 2335 - พ.ศ. 2415) - ราชทูต นักเศรษฐศาสตร์การเมือง ผู้ว่าการเกาะฮ่องกงคนที่สี่- คริส มาร์ติน (เกิด พ.ศ. 2520) - นักร้อง นักแต่งเพลง นักร้องนำวงโคลด์เพลย์

**เมืองแฝด**
เอ็กซิเตอร์มีความสัมพันธ์เมืองแฝดกับเมืองแรนในประเทศฝรั่งเศส เมืองบัดฮอมบูร์กฟอร์เดอร์เฮอเออในประเทศเยอรมนี เมืองยาโรสลาฟล์ในประเทศรัสเซีย และเมืองแตร์ราซินาในประเทศอิตาลี


**อ้างอิง == 

**แหล่งข้อมูลอื่น**
  Exeter City Council date=2020-05-11 -  Visit Exeter-  History of Exeter date=2014-09-03  from White's Devonshire Directory, 1850
*/Regional/Europe/United_Kingdom/England/Devon/Exeter/
*Exeter
เอ็กซิเตอร์
เอ็กซิเตอร์
หมวดหมู่:เมืองมหาวิทยาลัย
หมวดหมู่:นครในสหราชอาณาจักร
อาเรียล ชารอน

อาเรียล ชารอน (Ariel Sharon, אֲרִיאֵל שָׁר‏וֹן, أرئيل شارون ชื่อเกิด อาเรียล ไชเนอมันน์, אֲרִיאֵל שַׁיינֶרְמָן) เกิดเมื่อวันที่ 26 กุมภาพันธ์ พ.ศ. 2471 ดำรงตำแหน่งนายกรัฐมนตรีอิสราเอล เป็นคนที่ 11 ต่อจากเอฮุด บารัค ตั้งแต่วันที่ 7 มีนาคม พ.ศ. 2544 จนถึงวันที่ 14 เมษายน พ.ศ. 2549 หลังจากที่เขาได้เกิดอาการภาวะเลือดคั่งในสมอง เมื่อวันที่ 4 มกราคม พ.ศ. 2549 โดยเอฮุด โอลเมิร์ตได้รักษาการแทน
หลังจากอยู่ในสภาพผักเรื้อรังกว่าแปดปี อาเรียลถึงแก่อสัญกรรมจากภาวะไตวายเมื่อวันที่ 11 มกราคม พ.ศ. 2557 ด้วยอายุ 85 ปี

**อ้างอิง**

**แหล่งข้อมูลอื่น**
  ชีวิตของ อาเรียล ชารอน-  ประวัติของ อาเรียล ชารอน โดยซีเอ็นเอ็น date=2008-03-08 
หมวดหมู่:นายกรัฐมนตรีอิสราเอล
หมวดหมู่:ชาวยิวอิสราเอล
หมวดหมู่:ชาวอิสราเอลเชื้อสายเบลารุส
หมวดหมู่:ชาวอิสราเอลเชื้อสายรัสเซีย
หมวดหมู่:ทหารชาวอิสราเอล
หมวดหมู่:นายพลชาวอิสราเอล
หมวดหมู่:เสียชีวิตจากภาวะไตล้มเหลว
หมวดหมู่:รัฐมนตรีว่าการกระทรวงกลาโหมอิสราเอล
หมวดหมู่:รัฐมนตรีว่าการกระทรวงการต่างประเทศอิสราเอล
ปอมเปอี

แผนที่ของภูเขาไฟวิสุเวียส นครปอมเปอี และเมืองใกล้เคียง ขณะวิสุเวียสระเบิด วันนั้น ทิศทางลมพัดเถ้าถ่านลอยมาที่ปอมเปอี
ผู้เสียชีวิตในปอมเปอี ร่างกายถูกความร้อนหลอมจนในเวลาต่อมาเกิดเป็นโพรงขึ้นภายในซากชั้นธรณี ในการขุดค้นทางโบราณคดีจึงต้องหาโพรงดังกล่าว และเทปูนหล่อปลาสเตอร์เข้าไป เพื่อทำให้เห็นเป็นร่างผู้เสียชีวิตในอิริยาบทขณะเกิดวิบัติภัยจากธรรมชาติครั้งนั้น
ภาพวาดหายนะของปอมเปอีโดย Karl Brullov วาดขึ้นในช่วง ค.ศ. 1830-1833
ปอมเปอี (Pompeii ), lang) เป็นนครโรมันโบราณที่ถูกฝังใกล้กับเมืองเนเปิลส์ ในแคว้นคัมปาเนีย ประเทศอิตาลี ปอมเปอีถูกทำลายและถูกฝังใต้เถ้าและหินภูเขาไฟหนา 4 ถึง 6 เมตร จากเหตุภูเขาไฟวิซุเวียสปะทุใน วันที่ 23 สิงหาคม ค.ศ. 79 กับเฮอร์คิวเลเนียมปะทุใน วันที่ 23 สิงหาคม ค.ศ. 79 หลังจากนั้นวันที่ 24 สิงหาคม ค.ศ. 79 เมื่อภูเขาไฟระเบิดได้คร่าชีวิตไปกว่า 15,000 คนโดยผู้เสียชีวิตถูกฝังทั้งเป็นจากเถ้าหินภูเขาไฟ

**อ้างอิง**
ป
หมวดหมู่:แหล่งมรดกโลกในประเทศอิตาลี
หมวดหมู่:แหล่งมรดกโลกทางวัฒนธรรม
หมวดหมู่:เมืองโบราณในประเทศอิตาลี
หมวดหมู่:นาโปลี
ห่านหัวลาย

Anser indicus
ห่านหัวลาย (Bar-headed goose; Anser indicus) เป็นสัตว์ปีกจำพวกห่านชนิดหนึ่ง ในวงศ์ Anatidae
มีลักษณะทั่วไป คือ มีขนตามร่างกายเป็นสีเทาอ่อน ส่วนหัวมีสีขาวมีแถบสีดำพาดจากหางตาขึ้นไปที่กระหม่อม และมีแถบสีดำอีกเส้นหนึ่งที่ท้ายทอย อันเป็นที่มาของชื่อ คอสีเทาเข้มและมีแถบสีขาวตามแนวยาวของคอต่อกับสีขาวของหัว สีข้างเป็นลายขวางสีดำ หางสีขาวและตรงกลางคาดแถบสีเทา ปากสีส้มถึงเหลือง นิ้วสีเหลือง ตัวที่ยังโตไม่เต็มวัยมีสีเทาเช่นเดียวกับตัวที่โตเต็มวัย แต่บริเวณกระหม่อมและท้ายทอยเป็นสีดำตัดกับหน้าผากสีขาว หน้าและลำคอส่วนที่เหลือสีขาว สีข้างไม่มีลาย ลำตัวด้านล่างมีลายแต้มสีน้ำตาลแดง
มีการแพร่กระจายพันธุ์ในภูมิภาคเอเชียกลางในหลายประเทศ และในฤดูหนาวจะอพยพข้ามเทือกเขาหิมาลัยไปสู่ที่ราบลุ่มที่อบอุ่นกว่าในปากีสถานและอินเดีย โดยใช้เวลาเพียงไม่กี่ชั่วโมง ทำให้เชื่อกันว่าเป็นนกที่บินได้สูงที่สุดในโลก โดยเคยพบว่าบินได้สูงถึง 30,000 ฟุต (ประมาณ 9 กิโลเมตร) และสามารถบินได้สูงกว่านี้อีกเท่าตัว เพราะเลือดของห่านหัวลายสามารถดูดซับออกซิเจนได้ดีกว่านกชนิดอื่น ๆ จึงทำให้สามารถบินในระดับความสูงที่มีออกซิเจนเพียงเบาบางได้ 
ห่านหัวลาย มีพฤติกรรมมักรวมกันเป็นฝูงใหญ่ อาจถึงขั้นเป็นร้อยตัว ห่านหัวลายมักจะทำลายพืชไร่ชนิดต่าง ๆ ด้วยการกัดกินเป็นอาหาร เช่น ข้าวฟ่าง, ข้าวโพด โดยเฉพาะยอดอ่อน ออกหากินในเวลากลางคืน ขณะที่กลางวันจะนอนหลับพักผ่อน ด้วยการยืนนิ่ง ๆ ในแหล่งน้ำตื้น ๆ แพร่ขยายพันธุ์ด้วยการวางไข่ประมาณ 3-8 ฟองในรังใกล้ ๆ ทะเลสาบบนภูเขา
การจำแนกห่านชนิดนี้ออกจากห่านชนิดอื่นในสกุล Anser สามารถทำได้ง่าย โดยดูจากแถบสีดำบนหัว และมีขนสีซีดจางกว่าห่านชนิดอื่นในสกุลเดียวกัน
ห่านหัวลาย โดยปกติแล้ว ไม่ใช่นกประจำถิ่นของไทย แต่จะเป็นนกอพยพ ที่หาได้ยาก มีสถานะเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535  

**อ้างอิง**

**แหล่งข้อมูลอื่น**
  ห่านหัวลาย จากช่อง 7
หมวดหมู่:ห่าน
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:สัตว์ที่พบในทวีปเอเชีย
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศจีน
หมวดหมู่:สัตว์ที่พบในประเทศพม่า
หมวดหมู่:นกในประเทศปากีสถาน
หมวดหมู่:นกในประเทศอินเดีย
หมวดหมู่:ชาวเวียดนาม

วเียดนาม
หมวดหมู่:ประเทศเวียดนาม
หมวดหมู่:ชาวเอเชีย
หมวดหมู่:ชาวเอเชียตะวันออกเฉียงใต้
ปากช่อง

ปากช่อง อาจหมายถึง- อำเภอปากช่อง อำเภอหนึ่งในจังหวัดนครราชสีมา- เทศบาลเมืองปากช่อง องค์กรปกครองส่วนท้องถิ่นประเภทเทศบาลเมืองในอำเภอปากช่อง จังหวัดนครราชสีมา- เมืองปากช่อง (ประเทศลาว) เมือง (อำเภอ) หนึ่งในแขวงจำปาศักดิ์ ประเทศลาว- ปากช่อง การปกครองระดับหมู่บ้าน ในเมืองปากช่อง แขวงจำปาศักดิ์ ประเทศลาว
เชือด-เชือดนิ่มนิ่ม

เชือด-เชือดนิ่มนิ่ม (Angel; 天使行動; หรือ Angels, Fighting Madam (USA) , Iron Angels, Midnight Angels) ภาพยนตร์จีนฮ่องกง ที่ออกฉายในปี พ.ศ. 2530

**ดารานำแสดง**
 หลี่ ไช่ฟ่ง (Moon Lee)- เดวิด เจียง (David Chiang)- ฟางจงซิ่น (Alex Fong)- เคนจิ ไซโจ้ (Kenji Sijo)- หลี่เส้าหลิง (Elaine Lui)- โอชิมา ยูการิ (Yukari Oshima)  ซึ่งภาพยนตร์ดังกล่าวเป็นผลงานการกำกับฯ ของ Raymond Leung, Teresa Woo นำเสนอผ่านบริษัท โกลเด้นฮาร์เวสท์ สไตล์ของภาพยนตร์เป็นแบบ Action (บู๊)

**เรื่องราว**
เกี่ยวกับการค้าฝิ่นที่สามเหลี่ยมทองคำซึ่งการค้าฝิ่นนั้นผิดกฎหมาย ทางตำรวจสากลได้พยายามทำลายแต่แล้วผู้ที่อยู่เบื้องหลังนั้นก็คือ "หยางหลิน" (โอชิมา ยูการิ) ตัวการสำคัญ เธอเจ็บแค้นที่ตำรวจสากลได้เข้ามาทำลายฝิ่นครั้งนี้จึงได้ส่งมือสังหารออกไปจัดการกับทีมตำรวจสากล  เมื่อทางกรมตำรวจทราบเรื่องเข้าจึงได้จ้างนักสืบเอกชนในนาม "นางฟ้า" หรือ "Angel" ซึ่งนำทีมโดย ตำรวจสากลหนุ่มลูกครึ่งจีน-อเมริกัน "อเล็กซ์" (ฟางจงซิ่น) ตามด้วยหัวหน้าทีมนางฟ้า "เดวิด" (เดวิด-เจียง) และ "ไซโจ้" (เคนจิ-ไซโจ้) , "มูน" (หลี่ไซ่ฟ่ง) และ "อิเลน" (หลี่เส้าหลิง) ทั้งหมดได้กลับมารวมตัวกันอีกครั้งเพื่อร่วมกันสืบเรื่องราวว่าใครเป็นผู้บงการ "หยางหลิน" ไม่พอใจในการบริหารงานของพี่ใหญ่เธอจึงลงมือสังหารพี่ใหญ่แล้วขึ้นมานั่งเก้าอี้บอสส์แทน เมื่อแผนที่1 ไม่สำเร็จเธอจึงดำเนินการแผน2 นั่นคือ การปล้นทองคำสวิสจากธนาคารแห่งชาติฮ่องกง ทีม นามฟ้า ได้พยายามสืบหาแต่ก็ยังไร้ล่องรอยของแหล่งข้อมูล "อเล็กซ์" กับ "อิเลน" พลาดท่าถูกพวกของ "หยางหลิน" จับได้ขณะเข้าไปทำการสืบเรื่องแผน2 แต่ "อิเลน" ได้เอาตัวรอดมาได้ "อเล็กซ์" ถูกจับได้แต่ว่า "หยางหลิน" ต้องการใช้เขาเป็นเหยื่อล่อให้พวก นางฟ้า ออกมาปรากฏแต่ไม่สำเร็จ ทีม นางฟ้า ทำงานระดับมืออาชีพจึงนำทีมมาช่วย "อเล็กซ์" ออกไปได้แต่ว่าเขายังสงสัยแผนดังกล่าวอีกจึงหวนกลับไปหา "หยางหลิน" อย่างเปิดเผยจึนในที่สุดก็ถูกเธอจับทรมาน "อเล็กซ์" สู้เธอไม่ได้เพราะ "หยางหลิน" มีกังฟูเอาชนะเขาได้ "อเล็กซ์" ได้พยายามส่งข้อมูลมายึงองค์กรลับซึ่งเป็นที่ตั้งลับของทีม "นางฟ้า" จนในที่สุดทุกคนก็รู้ว่าแผน2 ที่ "หยางหลิน" วางไว้คืออะไร? "ไซโจ้" ได้ไปสืบเรื่องทองคำและติดเข้าไปกับรถขนทองพร้อมกับถูกกลบด้วยซีเมนต์ทำให้ขาดการติดต่อกับทีมงาน "มูน" กับ "อิเลน" เห็นว่า "ไซโจ้" หายไปก็คิดว่าถูก "หยางหลิน" จับตัวไปจึงได้ตามไปยังบริษัท ไดนิปปอน ของหล่อนเพื่อขอให้ปล่อยตัว "ไซโจ้" ออกมา*แต่ทว่าความมันส์ได้บังเกิดขึ้น..เมื่อ "หยางหลิน" ได้รู้ว่าพวกเธอคือหนึ่งในทีมงานของ "นางฟ้า" ที่เข้ามาทำลายแผนการทั้งหมด "หยางหลิน" โกรธแค้นมากจึงเกิดการต่อสู้ขึ้นระหว่าง "หยางหลิน" (โอชิมา ยูการิ) กับ "มูน" (หลี่ไซ่ฟ่ง) และ "อิเลน" (หลี่เส้าหลิน)..ในที่สุด "มูน" สามารถจัดการกับ "หยางหลิน" ได้แต่กว่าจะได้ก็เล่นเอาซะตัวเองสะบักสะบอมส่วน "อิเลน" ก็บาดเจ็บจากการที่ถูก "หยางหลิน" ทำร้ายเช่นกัน "ไซโจ้" รู้เรื่องของ "มูน" จึงตามที่บริษัท ไดนิปปอน พบเห็น "หยางหลิน" กำลังจะฆ่า "มูน" จึงใช้ปืนพกยิ่งเจาะเข้าที่กลางหน้าผากของ "หยางหลิน" จนตายสนิทจากนั้นก็พา "มูน"และ"อิเลน" ไปโรงพยาบาลเพื่อทำการรักษาตัวต่อไป

**แหล่งข้อมูลอื่น**
  IMDB
หมวดหมู่:ภาพยนตร์จีน
หมวดหมู่:ภาพยนตร์ที่ออกฉายในปี พ.ศ. 2530
หมวดหมู่:ภาพยนตร์จีน

ภาพยนตร์จีน รวมทั้งภาพยนตร์ จาก จีน, ฮ่องกง, ไต้หวัน และสิงคโปร์
จีน
หมวดหมู่:ภาพยนตร์ในประเทศจีน
หมวดหมู่:ภาพยนตร์เอเชีย
จั๋งญี่ปุ่น

จั๋งญี่ปุ่น (lady palm หรือ Bamboo palm) เป็นไม้พุ่มสูง 10-15 ฟุต ลำต้นมีขนาดเล็ก เส้นผ่าศูนย์กลางไม่เกิน 2 นิ้ว มีการแตกหน่อ มองดูเป็นกอเหมือนกอไผ่ ลำต้นแข็งเหนียว คล้ายหวาย มีแผ่นใบหยาบ ๆ สีน้ำตาลเข้มคลุมบาง ๆ ใบเป็นใบประกอบ รูปฝ่ามือ มีใบย่อย 8-10 ใบ สีเขียวเป็นมัน แผ่เป็นครึ่งวงกลม ก้านใบเรียบเป็นมัน ปลายใบทู่ ดอกช่อ ออกตามซอกใบบริเวณปลายยอด แยกเป็นช่อดอกตัวผู้และช่อดอกตัวเมีย แยกคนละต้น ผลขนาดเล็กกลม สีเขียวอ่อนอมเหลือง เมล็ดมี 1 เมล็ดใน 1 ผล การขยายพันธุ์เพาะเมล็ด แยกหน่อ สันนิษฐานว่ามีถิ่นกำเนิดในไต้หวัน และตอนใต้ของจีน
ใช้จัดสวนหย่อม  หรือปลูกเป็นกอเดี่ยวตามมุมอาคารที่ไม่มีชายคา ปลูกเป็นไม้ประธานในการจัดสวน  ใช้ประดับอาคารหรือที่ได้รับแสงรำไร

**อ้างอิง**
 Moore, H. E., Jr. (1963). An annotated checklist of cultivated palms. Principes 7: 162, 180.S- Zhong Guo & Hua Jing. (1993). China Floral Encyclopaedia-   FLORIDATA Link-  PACSAO.org date=2009-10-16 
หมวดหมู่:ไม้ประดับ
หมวดหมู่:วงศ์ย่อยลาน
คณะมนตรีนอร์ดิก

คณะมนตรีนอร์ดิก (Nordic Council) เป็นความร่วมมือกันระหว่างสภาและรัฐบาลของประเทศกลุ่มนอร์ดิก จัดตั้งขึ้นหลังจากสงครามโลกครั้งที่สอง และเริ่มเห็นผลชัดเจนครั้งแรกเมื่อมีการเปิดตลาดแรงงานและระบบประกันสังคมร่วม และการอนุญาตผ่านแดนโดยไม่ต้องใช้หนังสือเดินทางในกลุ่มสมาชิก ในปีพ.ศ. 2495
คณะมนตรีนอร์ดิกมีสมาชิก 5 ชาติ ได้แก่ เดนมาร์ก ฟินแลนด์ ไอซ์แลนด์ นอร์เวย์ และสวีเดน และ 3 เขตปกครองตนเอง ได้แก่ หมู่เกาะแฟโร กรีนแลนด์ และหมู่เกาะโอลันด์
ภาษาราชการของคณะมนตรีนอร์ดิกคือ ภาษาเดนมาร์ก ภาษานอร์เวย์ และภาษาสวีเดน สามภาษาเหล่านั้นเป็นภาษาแรกของประชากรราวๆ 80% และเรียนเป็นภาษาที่สองหรือภาษาต่างประเทศโดยประชาการอีก 20% ที่เหลือ 

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ  

หมวดหมู่:ประเทศกลุ่มนอร์ดิก
หมวดหมู่:องค์การระหว่างประเทศ
หมวดหมู่:องค์การที่ก่อตั้งในปี พ.ศ. 2495
หมวดหมู่:โคเปนเฮเกน
อินทรีผงาดฟ้า

อินทรีผงาดฟ้า หรืออีกชื่อเรื่องว่า ฤทธิ์ดาบวงพระจันทร์ เป็นนิยายกำลังภายในของโกวเล้ง และเป็นนิยายกำลังภายในเรื่องแรกที่ลงในหนังสือพิมพ์ไทยรัฐ และส่งผลให้การอ่านนิยายเฟื่องฟูอย่างมากช่วงปี 2520 กล่าวถึง เต็งพ้ง จอมยุทธ์หนุ่มผู้หาญกล้าท้าประลองเจ้ายุทธจักรแต่ถูกหลอกโดยสาวงามให้เผยถึงกระบวนท่าไม้ตาย จนต้องพ่ายแพ้ต่อการประลอง แล้วต้องหนีหน้าออกจากยุทธภพเข้าสู่แดนลึกลับ พบกับสาวงามนาม แชแช และพบกับสุดยอดวิทยายุทธที่ต้องใช้คู่กับ ดาบวงพระจันทร์ เมื่อกลับคืนสู่ยุทธภพสามารถทวงคืนศักดิ์ศรีของตัวเองในที่สุด นวนิยายเรื่องนี้ มีเนื้อหาเรื่องราวต่อเนื่องมาจาก "ซาเสี่ยวเอี้ย" เจี่ยเฮียวฮง นายน้อยคนที่สามแห่งหมู่บ้านกระบี่เทพเจ้า 

**ละครโทรทัศน์**
ถูกนำมาสร้างเป็นภาพยนตร์หนึ่งครั้งและละครโทรทัศน์ถึงสองครั้ง - ภาพยนตร์ครั้งแรกสร้างโดยชอว์บราเดอร์ ในชื่อ ฤทธิ์ดาบวงพระจันทร์ ออกอากาศเมื่อวันที่ 25 มกราคม ค.ศ.1979 (พ.ศ. 2522) นำแสดงโดย เอ๋อตงเซิน, หวังหมิงฉวน, เยี่ยะหัว- ละครครั้งแรกสร้างโดยทีวีบีแห่งฮ่องกงในชื่อ  ฤทธิ์ดาบวงพระจันทร์  ออกอากาศเมื่อวันที่ 3 พฤษภาคม ค.ศ.1979 (พ.ศ. 2522) สถานีโทรทัศน์สีกองทัพบกช่อง 7 ได้นำมาออกอากาศ นำแสดงโดย  หลิวสงเหยิน, เจ้าหย่าจือ, สือเจียน, กวนไห่ซัน, กั๊วะฟง- ละครครั้งที่ 2 สร้างโดยทีวีแห่งฮ่องกงในชื่อ ยอดดาบวงพระจันทร์ ออกอากาศเมื่อวันที่ 3 กรกฎาคม ค.ศ.1997 (พ.ศ. 2540) สถานีวิทยุโทรทัศน์ไทยทีวีสีช่อง 3 ได้นำมาออกอากาศ นำแสดงโดย  กู่เทียนเล่อ, เหลียงเสี่ยวปิง, จางเส้าเฟย, อุนพิเสีย, ฉางอี้, หวังเหว่ย

**อ้างอิง ==
เอเชียนคัพวินเนอร์สคัพ

เอเชียนคัพวินเนอร์สคัพ (Asian Cup Winners Cup) เป็นอดีตการแข่งขันฟุตบอลสโมสรประจำปีจัดโดยสมาพันธ์ฟุตบอลเอเชีย (เอเอฟซี) โดยแข่งขันกันระหว่างผู้ชนะเลิศฟุตบอลชิงถ้วยในแต่ละประเทศ รายการนี้เป็นการแข่งขันระหว่างสโมสรในเอเชียรายการที่สองที่จัดโดยเอเอฟซี การแข่งขันเริ่มต้นในฤดูกาล 1990–91 และจนถึงฤดูกาล 2001–02 หลังจากนั้นการแข่งขันจึงถูกยกเลิก และรวมเข้ากับเอเชียนคลับแชมเปียนชิปแล้วก่อตั้งเป็น เอเอฟซีแชมเปียนส์ลีก ผู้ชนะเลิศเอเชียนคัพวินเนอร์สคัพจะได้แข่งขันกับผู้ชนะเลิศเอเชียนคลับแชมเปียนชิปในเอเชียนซูเปอร์คัพ

สโมสรที่ประสบความสำเร็จมากที่สุดในรายการนี้คือ อัลฮิลาลจากซาอุดีอาระเบีย และโยโกฮามะ เอ็ฟ มารินอสจากญี่ปุ่น โดยชนะเลิศสโมสรละสองสมัย

**ประวัติ**
การแข่งขันก่อตั้งใน ค.ศ. 1990 โดยสมาพันธ์ฟุตบอลเอเชีย ตามแบบอย่างยูฟ่าคัพวินเนอร์สคัพของยูฟ่าในยุโรป การแข่งขันครั้งแรกมีสิบเจ็ดสโมสรที่เข้าร่วม เปร์เซโปลิสจากอิหร่านเป็นผู้ชนะเลิศการแข่งขันที่จัดขึ้นครั้งแรก โดยชนะอัลมุฮาร์รักจากบาห์เรนในนัดชิงชนะเลิศ อัลฮิลาล ชนะเลิศการแข่งขันที่จัดขึ้นครั้งสุดท้ายในฤดูกาล 2001–02 โดยชนะช็อนบุกฮุนไดมอเตอส์ การแข่งขันเอเชียนคลับแชมเปียนชิป, เอเชียนคัพวินเนอร์สคัพ และเอเชียนซูเปอร์คัพ ถูกรวมกันแล้วก่อตั้งเป็นเอเอฟซีแชมเปียนส์ลีกใน ค.ศ. 2002 และหลังจากนั้น ผู้ชนะเลิศฟุตบอลถ้วยในประเทศก็จะเข้าสู่การแข่งขันเอเอฟซีแชมเปียนส์ลีก

**บันทึกและสถิติ**

**ผลงานแบ่งตามสโมสร**
1 รวมนิสสัน  
2 โยโกฮามะ ฟลูเกลส์ รวมเข้ากับ โยโกฮามะ มารินอส เป็น โยโกฮามะ เอ็ฟ มารินอส ใน ค.ศ. 1999

**ผลงานแบ่งตามชาติ**

**แหล่งข้อมูลอื่น**
  Asian Cup Winners Cup – RSSSF
หมวดหมู่:การแข่งขันฟุตบอลสโมสรระหว่างประเทศ
หมวดหมู่:ฟุตบอลในทวีปเอเชีย
AFC

เอเอฟซี (AFC) สามารถหมายถึง- สมาพันธ์ฟุตบอลเอเชีย (Asian Football Confederation) องค์กรที่ดูแลการแข่งขันฟุตบอลในทวีปเอเชีย- เอเอฟซี (อเมริกันฟุตบอล) (American Football Conference)- สโมสรฟุตบอลอาร์เซนอล (Arsenal Football Club)
พระฝาง (พระพุทธรูป)

พระฝาง เป็นพระพุทธรูปปางมารวิชัย ทรงเครื่องอย่างจักรพรรดิราช ศิลปะสมัยอยุธยาวัสดุสัมฤทธิ์ลงรักปิดทอง หน้าตักกว้าง 1 ศอก 1 คืบเศษ (31 นิ้ว) พระพุทธรูปองค์นี้สันนิษฐานว่าสร้างโดยเจ้าพระฝาง ในสมัยที่เป็นสังฆราชาเมืองฝาง และเคยเป็นพระประธานในอุโบสถวัดพระฝางสวางคบุรีมุนีนาถ จนในปี พ.ศ. 2444 พระบาทสมเด็จพระจุลจอมเกล้าเจ้าอยู่หัว (รัชกาลที่ 5) โปรดให้อัญเชิญองค์พระฝางมาประดิษฐานที่มุขเด็จ พระวิหารสมเด็จ ส.ผ. วัดเบญจมบพิตรฯ กรุงเทพมหานคร จนถึงปัจจุบัน

**ประวัติ**
ไฟล์:Wat Phra Fang 11.jpg|left|thumb|ฐานพระเปล่า ในอุโบสถวัดพระฝางสวางคบุรีมุนีนาถ จังหวัดอุตรดิตถ์สถานที่ ๆ เคยประดิษฐานพระฝางในอดีต
พระฝาง สร้างขึ้นในรัชสมัยพระเจ้าอยู่หัวบรมโกศแห่งกรุงศรีอยุธยา ประมาณ พ.ศ. 2280 มีพุทธลักษณะที่งดงาม เป็นพระพุทธรูปที่สำคัญของแผ่นดินไทยอีกองค์หนึ่ง สันนิษฐานว่าผู้สร้างคือพระพากุลเถระ พระสังฆราชแห่งเมืองฝาง (เจ้าพระฝาง) ซึ่งเป็นเจ้าอาวาสวัดพระฝางในขณะนั้น เดิมพระฝางเป็นพระพุทธรูปประธานในพระอุโบสถวัดพระฝางหรือวัดสว่างคบุรีมุนีนาถ
พ.ศ. 2313 สมเด็จพระเจ้าตากสินมหาราช ยกทัพหลวงมาตีชุมนุมพระฝางได้ และโปรดเกล้าฯ ให้รับละครขึ้นมาสมโภช ที่วัดพระฝางถึง 7 วัน เท่ากันกับการสมโภชพระพุทธชินราช พระพุทธชินสีห์ ซึ่งนับว่าเป็นพระพุทธรูปสำคัญคู่บ้านคู่เมืองไทยองค์หนึ่งในรัชสมัยของ สมเด็จพระปิยมหาราช (รัชกาลที่5) ได้โปรดเกล้าฯ ให้อัญเชิญพระฝางไปประดิษฐานที่วัดเบญจมบพิตรดุสิตวนารามจนถึงปัจจุบัน

**อัญเชิญพระฝางไปยังวัดเบญจมบพิตร**
ในปี พ.ศ. 2444 พระบาทสมเด็จพระจุลจอมเกล้าเจ้าอยู่หัว (รัชกาลที่ 5) โปรดให้อัญเชิญองค์พระประธาน ที่เรียกกันว่า “พระฝาง” ลงมายังวัดเบญจมบพิตร กรุงเทพฯ โดยทิ้งฐานพระไว้ที่เดิม
พ.ศ. 2451 ปรากฏพระราชหัตถเลขา ถึงสมเด็จพระเจ้าบรมวงศ์เธอ กรมพระยาดำรงราชานุภาพ ความว่า “ให้จำลองรูปพระฝาง ได้สั่งให้ช่างรีบปั้นหุ่นถ่ายรูปไว้แล้ว ให้กระทรวงมหาดไทยคิดจัดพระฝางกลับคืนไปไว้ที่เมืองฝางตามเดิมให้ทันฤดูน้ำ นี้”
แต่ในปัจจุบันนี้ เกินเวลาหนึ่งร้อยปีแล้ว องค์พระฝางก็ยังประดิษฐานอยู่วัดเบญจมบพิตร มิได้กลับคืนไปอุตรดิตถ์ ตามพระราชดำริแต่ประการใด

**ดูเพิ่ม**
 เมืองสวางคบุรี - วัดพระฝางสวางคบุรีมุนีนาถ ศูนย์กลางเมืองสวางคบุรีโบราณ- ชุมนุมพระเจ้าฝาง ชุมนุมอิสระหลังเสียกรุงศรีอยุธยาครั้งที่สอง- โบราณสถานวัดคุ้งตะเภา สถานที่เกี่ยวเนื่องกับที่ตั้งค่ายพระตำหนักหาดสูงคราวปราบชุมนุมพระเจ้าฝางตามพระราชพงศาวดาร- พระฝางจำลอง (พระพุทธรูป) องค์จำลองสร้างใหม่ ที่ประดิษฐานในอุโบสถวัดพระฝางสวางคบุรีมุนีนาถ- พระฝาง (พระพุทธรูป) องค์จริงที่ประดิษฐานในวิหารสมเด็จ วัดเบญจมบพิตร- บานประตูวิหารวัดพระฝาง บานประตูพุทธศาสนสถานที่มีความสวยงามมากที่สุด 1 ใน 3 คู่ของจังหวัดอุตรดิตถ์

**อ้างอิง**

**แหล่งข้อมูลอื่น**
  วรรณชนก ผางาม.ว่าที่ รต.หญิง.คืนถิ่นองค์พระฝางทรงเครื่องสู่สวางคบุรี.อุตรดิตถ์:วารสารโรงเรียนเตรียมอุดมศึกษาน้อมเกล้าอุตรดิตถ์,2551fix-attempted=yes 
ฝาง
ฝาง
ฝาง
อำเภอยะหา

ยะหา เป็นอำเภอหนึ่งในจังหวัดยะลา อยู่ทางภาคใต้ของประเทศไทย อนึ่งคำว่า "ยะหา" (Johar, Juar) เป็นคำในภาษามลายู แปลว่า "ต้นขี้เหล็ก"


**ที่ตั้งและอาณาเขต**
อำเภอยะหามีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอสะบ้าย้อย (จังหวัดสงขลา) และอำเภอเมืองยะลา- ทิศตะวันออก ติดต่อกับอำเภอเมืองยะลาและอำเภอกรงปินัง- ทิศใต้ ติดต่อกับอำเภอบันนังสตา และรัฐเกอดะฮ์ (ประเทศมาเลเซีย)- ทิศตะวันตก ติดต่อกับอำเภอกาบัง

**ประวัติ**
พื้นที่ของอำเภอยะหาแยกมาจากอำเภอเมืองยะลาในปี พ.ศ. 2481 สมัยหลวงรัชกาลประดิษฐ์ (แปะ) เป็นเจ้าเมืองยะลาและหมื่นเสนานุรักษ์ (ประดิษฐ์ ศุภอักษร) 
ปลัดเมืองยะลาในขณะนั้นได้สำรวจพื้นที่และคัดเลือกตำบลยะหาเป็นที่ตั้งที่ว่าการอำเภอยะหา เบื้องต้นแบ่งออกเป็น 11 ตำบล ได้แก่ ตำบลยะหา ตำบลตาชี ตำบลบาโงยซิแน ตำบลสะเอะ ตำบลบาโร๊ะ ตำบลปะแต ตำบลซีเยาะ ตำบลบาโงย ตำบลชะเมาะ และตำบลลาบู 
พ.ศ. 2443 หลวงภักดีรณฤทธิ์ นายอำเภอยะหาในขณะนั้น ได้ปรับปรุงเขตการปกครองใหม่ โดยยุบบางตำบลรวมกับอีกตำบลเข้าด้วยกัน ยุบตำบลบาโงยรวมกับตำบลบาโร๊ะ ยุบตำบลซีเยาะรวมกับตำบลบาโงยซิแน และยุบตำบลชะเมาะรวมกับตำบลละแอ

**การแบ่งเขตการปกครอง**

**การปกครองส่วนภูมิภาค**
การปกครองของอำเภอยะหามี 7 ตำบล 49 หมู่บ้าน ได้แก่

**การปกครองส่วนท้องถิ่น**
ท้องที่อำเภอยะหาประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลยะหา ครอบคลุมพื้นที่บางส่วนของตำบลยะหา- เทศบาลตำบลปะแต ครอบคลุมพื้นที่ตำบลปะแตทั้งตำบล- องค์การบริหารส่วนตำบลยะหา ครอบคลุมพื้นที่ตำบลยะหา (เฉพาะนอกเขตเทศบาลตำบลยะหา)- องค์การบริหารส่วนตำบลละแอ ครอบคลุมพื้นที่ตำบลละแอทั้งตำบล- องค์การบริหารส่วนตำบลบาโร๊ะ ครอบคลุมพื้นที่ตำบลบาโร๊ะทั้งตำบล- องค์การบริหารส่วนตำบลตาชี ครอบคลุมพื้นที่ตำบลตาชีทั้งตำบล- องค์การบริหารส่วนตำบลบาโงยซิแน ครอบคลุมพื้นที่ตำบลบาโงยซิแนทั้งตำบล- องค์การบริหารส่วนตำบลกาตอง ครอบคลุมพื้นที่ตำบลกาตองทั้งตำบล

**ประชากร**
บริเวรด้านหน้าที่ว่าการอำเภอยะหา
ส่วนใหญ่ประชากรของอำเภอยะหาส่วนใหญ่เป็นชาวไทยเชื้อสายมลายู นับถือศาสนาอิสลามเป็นจำนวนมากถึงร้อยละ 93 ซึ่งมีความเคร่งครัดต่อศาสนา และนิยมส่งบุตรหลานเรียนหลักธรรมของศาสนา นอกจากนี้ยังมีชาวไทยพุทธ เป็นส่วนน้อยโดยส่วนใหญ่จะอยู่ในเขตสุขาภิบาล และตำบลตาชี รวมกันมีร้อยละ 3 นอกจากนี้ยังมีชาวไทยเชื้อสายจีน และชาวไทยถิ่นอีสานอาศัยอยู่ในเขตสุขาภิบาลด้วย
*ด้านภาษา ส่วนใหญ่ประชาชนนิยมพูดภาษามลายูถิ่น แต่เมื่อชาวไทยมุสลิมต้องการพูดคุยกับชาวไทยพุทธก็จะพูดภาษาไทย หรือภาษาไทยถิ่นใต้ นอกจากนี้ชาวไทยพุทธบางคนก็สามารถใช้ภาษามลายูโต้ตอบได้ แต่ส่วนใหญ่นิยมใช้ภาษาไทยถิ่นใต้
*ด้านอาชีพ ส่วนใหญ่ประชาชนในอำเภอยะหาจะทำเกษตรกรรมเป็นส่วนมาก เช่น ปลูกต้นยางพารา และยังมีอาชีพรับจ้าง เช่น คนสวนกรีดยางและค้าขาย

**สถานที่สำคัญ**
 วัดยะหาประชาราม- ศาลาดูดวงจันทร์                                                - แหล่งท่องเที่ยวเหมืองลาบู

**อ้างอิง**

**แหล่งข้อมูลอื่น**
 101.11542

ยะหา
ฟุตบอลทีมชาติคาซัคสถาน

ฟุตบอลทีมชาติคาซัคสถาน (Қазақстан Ұлттық футбол құрамасы / Qazaqstan Ūlttyq futbol qūramasy) เป็นทีมฟุตบอลตัวแทนจากประเทศคาซัคสถาน ภายใต้การควบคุมของสหพันธ์ฟุตบอลคาซัคสถาน ก่อตั้งขึ้นภายหลังจากการสลายตัวของสหภาพโซเวียต โดยแข่งขันนัดแรกกับทีมชาติเติร์กเมนิสถาน ในปี พ.ศ. 2535 ทีมชาติคาซัคสถานนั้นปัจจุบันเป็นส่วนหนึ่งของทีมในยูฟ่า โดยย้ายจากเอเอฟซี ในปี 2545

**ผลงาน**

**ฟุตบอลโลก**
 1930 - 1994 - ไม่ได้เข้าร่วม (เป็นส่วนหนึ่งของสหภาพโซเวียต)- 1998 - 2022 - ไม่ผ่านรอบคัดเลือก

**ฟุตบอลยูโร**
 1960 - 1992 - ไม่ได้เข้าร่วม (เป็นส่วนหนึ่งของสหภาพโซเวียต)- 1996 - 2004 - ไม่ได้เข้าร่วม (ไม่ได้เป็นสมาชิกของยูฟ่า)- 2008 - 2020 - ไม่ผ่านรอบคัดเลือก

**เอเชียนคัพ**
 1956 - 1992 - ไม่ได้เข้าร่วม (เป็นส่วนหนึ่งของสหภาพโซเวียต)- 1996, 2000 - ไม่ผ่านรอบคัดเลือก

**อ้างอิง**

**แหล่งข้อมูลอื่น**
  เว็บไซต์ทางการ date=2023-01-08 
คาซัคสถาน
คาซัคสถาน
หมวดหมู่:ทีมกีฬาทีมชาติคาซัคสถาน
หมวดหมู่:ฟุตบอลในประเทศคาซัคสถาน
โพรโทพลาสซึม

โพรโทพลาสซึม (protoplasm) เป็นสารกึ่งของเหลวอยู่ภายในของเซลล์ทั้งหมด ซึ่งประกอบไปด้วยนิวเคลียส (Nucleus) และไซโทพลาซึม (Cytoplasm) มีความหนืด โปร่งแสง ไม่มีสี ถูกห่อหุ้มด้วยเยื่อหุ้มเซลล์ หากเป็นของพืชจะมีคลอโรพลาสต์ (Chloroplast) รวมอยู่ด้วย เมื่ออยู่ในสภาวะแวดล้อมที่เหมาะสมจะแสดงคุณสมบัติการมีชีวิตได้

**คุณสมบัติของทางเคมี**
# ส่วนใหญ่ประกอบด้วยน้ำประมาณ 75-90 เปอร์เซ็นต์
# เป็นสารประกอบเชิงซ้อนซึ่งจะอยู่ในรูปของ colloid
# ประกอบขึ้นด้วยธาตุต่าง ๆ ประมาณ 36 ธาตุในปริมาณต่าง ๆ กัน

**คุณสมบัติทางกายภาพ**
# มีลักษณะเป็นของเหลวโปร่งใสดูภายนอกคล้ายวุ้น
# สามารถเปลี่ยนจากลักษณะเหลวเป็นแข็งสลับไปมาได้
# นำไฟฟ้าได้ต่ำ
# มีแรงตึงผิวสูง

**คุณสมบัติทางชีวภาพ**
# สืบพันธุ์ได้โดยการแบ่งตัว
# มีเมตตาบอลิซึมและต้องการพลังงาน
# เจริญเติบโตได้
# กรณีปกติโพรโทพลาสซึมมีชีวิตในรูปของเซลล์
# เคลื่อนไหวได้เช่น การเคลื่อนไหวของ chloroplast ในสาหร่ายหางกระรอก หรือการเคลื่อนไหวของอาหารใน Paramecium
# สามารถตอบสนองต่อสิ่งเร้าได้
# สามารถปรับตัวเองให้เข้ากับสิ่งแวดล้อมได้

**อ้างอิง**

**แหล่งข้อมูลอื่น**
  ชนิดของเซลล์ date=2009-04-22 
หมวดหมู่:ชีววิทยาของเซลล์
หมวดหมู่:ชีววิทยาของเซลล์
อำเภอกาบัง

กาบัง เป็นอำเภอหนึ่งในจังหวัดยะลา ทางภาคใต้ของประเทศไทย

**ที่ตั้งและอาณาเขต**
อำเภอกาบังตั้งอยู่ทางทิศตะวันตกสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอสะบ้าย้อย (จังหวัดสงขลา)- ทิศตะวันออก ติดต่อกับอำเภอยะหา- ทิศใต้ ติดต่อกับรัฐเกอดะฮ์ (ประเทศมาเลเซีย)- ทิศตะวันตก ติดต่อกับอำเภอสะบ้าย้อย (จังหวัดสงขลา)

**ประวัติ**
อำเภอกาบัง ได้รับการจัดตั้งโดยแยกพื้นที่การปกครองสองตำบลของอำเภอยะหา คือ ตำบลกาบังและตำบลบาละ เมื่อวันที่ 1 เมษายน พ.ศ. 2534 ตามประกาศของกระทรวงมหาดไทยวันที่ 27 ธันวาคม พ.ศ. 2533 เป็น กิ่งอำเภอกาบัง และได้มีพระราชกฤษฎีกายกฐานะเป็น อำเภอกาบัง เมื่อวันที่ 26 กันยายน พ.ศ. 2540 โดยมีผลตั้งแต่วันที่ 11 ตุลาคม ปีเดียวกัน

**ที่มาของชื่อ**
คำว่า กาบัง หรือ กาแบ (ยาวี: كاب; รูมี: Kabae, Kabe) เป็นภาษามลายูพื้นเมืองที่เรียกพันธุ์ไม้คล้ายกับเงาะ ซึ่งก็คือเงาะพันธุ์หนึ่ง แต่แตกต่างตรงที่ผลของพรรณไม้ชนิดนี้มีลักษณะกลม ใหญ่ ขนเกรียน ดูขรุขระ ไม่มีขนมากเหมือนเงาะ
บ้างว่ามาจากคำว่า ฆามแบ (Gambe) แปลว่า ต้นสีเสียด

**การแบ่งเขตการปกครอง**

**การปกครองส่วนภูมิภาค**
อำเภอกาบังแบ่งพื้นที่การปกครองออกเป็น 2 ตำบล 19 หมู่บ้าน ได้แก่

**การปกครองส่วนท้องถิ่น**
ท้องที่อำเภอกาบังประกอบด้วยองค์กรปกครองส่วนท้องถิ่น 2 แห่ง ได้แก่- องค์การบริหารส่วนตำบลกาบัง ครอบคลุมพื้นที่ตำบลกาบังทั้งตำบล- องค์การบริหารส่วนตำบลบาละ ครอบคลุมพื้นที่ตำบลบาละทั้งตำบล

**ประชากร**
ประชากรส่วนมากประมาณร้อยละ 73 เป็นชาวไทยเชื้อสายมลายู มีมัสยิดทั้งหมด 16 แห่ง  และอีกร้อยละ 17 เป็นชาวไทยพุทธ ซึ่งมีวัดสองแห่งคือ วัดบาละและวัดคชศิลาวนาราม ส่วนมากมีอาชีพเกษตรกรรม เช่น ปลูกยางพารา ทำสวนผลไม้ และปลูกพืชไร่

**อ้างอิง**

**แหล่งข้อมูลอื่น**
 100.97534
กาบัง
อำเภอกรงปินัง

กรงปินัง เป็นอำเภอหนึ่งในจังหวัดยะลา จัดตั้งขึ้นตามพระราชกฤษฎีกาตั้งอำเภอกรงปินัง จังหวัดยะลา พ.ศ. 2547 ซึ่งมีผลใช้บังคับตั้งแต่วันที่ 8 ตุลาคม พ.ศ. 2547

**ที่ตั้งและอาณาเขต**
อำเภอกรงปินังตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอเมืองยะลา- ทิศตะวันออก ติดต่อกับอำเภอรามันและอำเภอบันนังสตา- ทิศใต้ ติดต่อกับอำเภอบันนังสตาและอำเภอยะหา- ทิศตะวันตก ติดต่อกับอำเภอยะหา

**ประวัติ**
กรงปินังมาจากคำว่า กำปงปิแน (ยาวี: كامڤوڠ ڤينڠ; รูมี: Kampong Pinang) ซึ่งเป็นภาษามลายูท้องถิ่น คำว่า "กำปง" แปลว่า บ้านป่า ส่วนคำว่า '"ปิแน" หรือ "ปินัง" แปลว่าหมาก รวมกันจึงมีความหมายว่า หมู่บ้านหมาก 
บ้างก็ว่ามาจากคำว่า "กรง" ที่เป็นภาษาไทยถิ่นใต้โบราณ มีความหมายเดียวกับคำว่า กง, กรุง และเกาะ หมายถึงบริเวณที่มีภูเขาโอบล้อม ซึ่งกรงปีนังเป็นพื้นที่ตามแนวเขาระหว่างทิวเขาสันกาลาคีรีทางตะวันตก และมีทิวเขาบือยออยู่ทางทิศตะวันออก
กิ่งอำเภอกรงปินัง ได้รับการจัดตั้งขึ้นโดยแยกพื้นที่การปกครองออกจากอำเภอเมืองยะลาตั้งแต่วันที่ 30 เมษายน พ.ศ. 2537 ตามประกาศของกระทรวงมหาดไทยวันที่ 31 มีนาคม พ.ศ. 2537 ต่อมาจึงได้มีพระราชกฤษฎีกาตั้งอำเภอกรงปินัง จังหวัดยะลา พ.ศ. 2547 ยกฐานะขึ้นเป็น อำเภอกรงปินัง โดยให้มีผลใช้บังคับตั้งแต่วันที่ 8 ตุลาคม พ.ศ. 2547

**ประชากร**
พ.ศ. 2562 กรงปินังมีประชากรอยู่ 29,376 คน ประชากรเกือบทั้งหมดเป็นชาวไทยเชื้อสายมลายูและนับถือศาสนาอิสลามร้อยละ 99.85 มีมัสยิด 35 แห่ง ใน พ.ศ. 2563 มีผู้นับถือศาสนาพุทธอยู่ 42 คน คิดเป็นร้อยละ 0.15 ของประชากรทั้งหมด ก่อนหน้านี้เมื่อ พ.ศ. 2552 มีชาวพุทธเพียง 20 คน อาศัยอยู่บ้านบือแนลาแลในตำบลสะเอะเพียงหมู่บ้านเดียว และไม่มีวัดประกอบศาสนกิจ ทั้งยังเป็นชุมชนที่อยู่ในพื้นที่สีแดงซึ่งเสี่ยงต่อการถูกลอบสังหารหรือทำร้าย ส่วนในตำบลกรงปินัง, ตำบลห้วยกระทิง และตำบลปุโรงไม่มีผู้นับถือศาสนาพุทธอยู่เลย แต่มีชาวพุทธบางส่วนเป็นข้าราชการที่เข้าไปทำงานในตำบลเหล่านี้

**การแบ่งเขตการปกครอง**

**การปกครองส่วนภูมิภาค**
อำเภอกรงปินังแบ่งพื้นที่การปกครองออกเป็น 4 ตำบล 23 หมู่บ้าน ได้แก่
 

**การปกครองส่วนท้องถิ่น**
ท้องที่อำเภอกรงปินังประกอบด้วยองค์กรปกครองส่วนท้องถิ่น 4 แห่ง ได้แก่- องค์การบริหารส่วนตำบลกรงปินัง  ครอบคลุมพื้นที่ตำบลกรงปินังทั้งตำบล- องค์การบริหารส่วนตำบลสะเอะ ครอบคลุมพื้นที่ตำบลสะเอะทั้งตำบล- องค์การบริหารส่วนตำบลห้วยกระทิง ครอบคลุมพื้นที่ตำบลห้วยกระทิงทั้งตำบล- องค์การบริหารส่วนตำบลปุโรง ครอบคลุมพื้นที่ตำบลปุโรงทั้งตำบล

**อ้างอิง**

**แหล่งข้อมูลอื่น**
กรงปินัง
ซีซ่า ทางสายฝันสู่ดวงดาว

โลโก้ของรายการ
ซีซ่า ทางสายฝันสู่ดวงดาว (C-SA) เป็นรายการแข่งขันร้องเพลงของเด็ก โดยมีการคัดเยาวชน 30 คน เข้าค่าย โดยแบ่งการแข่งขันเป็น ประเภทเดี่ยว 6 คน และ ประเภททีม 6 ทีม (ทีมละ 4 คน) โดย เริ่มคอนเสิร์ตครั้งแรก เมื่อวันอาทิตย์ ที่ 1 ตุลาคม พ.ศ. 2549 ณ โรงเรียนศรีวิกรม์

**การออกอากาศ**
ออกอากาศทางช่อง 3 โดยจะมีการขึ้นคอนเสิร์ต สัปดาห์ละ 1 ครั้ง คือ วันเสาร์ หรือ วันอาทิตย์ โดยสถานที่จัดคอนเสิร์ต มีดังนี้- พ.ศ. 2549 - โรงเรียนศรีวิกรม์- พ.ศ. 2550 -  เจ เจ มอลล์ ตลาดนัดติดแอร์

**ดูเพิ่ม**
 ชีซ่า.คอม

**แหล่งข้อมูลอื่น**
  เว็บไซต์อย่างเป็นทางการ ซีซ่า date=2006-11-04 
หมวดหมู่:รายการโทรทัศน์ช่อง 3
หมวดหมู่:รายการโทรทัศน์ไทย
ไททานิก (แก้ความกำกวม)

ไททานิก อาจหมายถึง
*อาร์เอ็มเอส ไททานิก - เรือเดินสมุทรสัญชาติอังกฤษ
*ไททานิค (ภาพยนตร์) - ภาพยนตร์เกี่ยวกับเรือเดินสมุทรอาร์เอ็มเอส ไททานิก นำแสดงโดย ลีโอนาร์โด ดิคาร์ปีโอ และ เคต วินสเลต
แม่แบบ:ตารางปราสาทญี่ปุ่น

}} |
- 
{}
- 
}}
ฉายา
{}
สถาปัตยกรรม
{}
ผู้สร้าง
{不明}
ปีที่สร้าง
{不明}
ปกครองโดย
{不明}
ใช้งานถึง
{不明}
การบีบอัดข้อมูลแบบไม่สูญเสีย

การบีบอัดข้อมูลแบบไม่สูญเสีย (Lossless data compression) เป็นรูปแบบของการบีบอัดข้อมูลดิจิทัล ซึ่งไม่มีการสูญเสียข้อมูลใด ๆ เมื่อขยายข้อมูลกลับมา จะได้ข้อมูลเหมือนต้นฉบับทุกครั้ง มีความหมายตรงกันข้ามกับ การบีบอัดข้อมูลแบบสูญเสียบางส่วน (Lossy data compression)

**ชนิดของไฟล์ที่ใช้การบีบอัดแบบไม่สูญเสียข้อมูล**
การบีบอัดเสียง- Audio Interchange File Format  AIFF- Apple Lossless - ALAC (Apple Lossless Audio Codec)- Direct Stream Transfer - DST- Free Lossless Audio Codec - FLAC- Meridian Lossless Packing - MLP- Monkey's Audio - Monkey's Audio APE- RealPlayer - RealAudio Lossless- Shorten - SHN- TTA - True Audio Lossless- WavPack - WavPack lossless- WMA Lossless - Windows Media Lossless
การบีบอัดภาพดิจิทัล- ABO - Adaptive Binary Optimization- GIF - (lossless, but contains a very limited number color range)- PNG - Portable Network Graphics- JPEG-LS - (lossless/near-lossless compression standard)- JPEG 2000 - (includes lossless compression method, as proven by Sunil Kumar, Prof San Diego State University)- JBIG2 - (lossless or lossy compression of B&W images)- TIFF- WMPhoto - (includes lossless compression method)- Qbit Lossless Codec - Focuses on intra-frame (single-image) lossless compression
การบีบอัดวิดีโอ- Huffyuv- SheerVideo- CorePNG- MSU Lossless Video Codec- LCL Video Codec- Qbit Lossless Codec- Animation codec- Lagarith- H.264/MPEG-4 AVC
หมวดหมู่:การบีบอัดข้อมูล
หมวดหมู่:ขั้นตอนวิธีการบีบอัดข้อมูลแบบไม่สูญเสีย
หนึ่งอุบล ศิษย์เลิศชัย

หนึ่งอุบล ศิษย์เลิศชัย เป็นอดีตนักมวยไทยชื่อดัง และเคยชกมวยสากลอาชีพได้ครองแชมป์ของสถาบัน PABA ด้วย 

**ประวัติ**
หนึ่งอุบล มีชื่อจริงว่า  สมร ความสวัสดิ์  เกิดเมื่อวันที่ 20 มีนาคม พ.ศ. 2517 ที่จังหวัดอุบลราชธานี เป็นนักมวยไทยชื่อดังในราวปี พ.ศ. 2534-พ.ศ. 2538 ในสังกัดของทรงชัย รัตนสุบรรณ มีฉายาว่า "ต่วนเป๋" ตั้งแต่เมื่อครั้งชกมวยไทย มีที่มาจากมีขาข้างขวาสั้นกว่าขาข้างซ้าย หนึ่งอุบลขึ้นชกมวยสากลอาชีพครั้งแรกเมื่อคราวที่เดินทางไปชิงแชมป์ PABA รุ่นซูเปอร์ฟลายเวทที่ฟิลิปปินส์ ได้แชมป์มาครองเมื่อ 6 พฤศจิกายน พ.ศ. 2539 จากนั้น หนึ่งอุบลขึ้นชกป้องกันแชมป์ไว้ได้สองครั้ง ก่อนจะเสียแชมป์ให้กับ เรย์ ลีกัส อย่างพลิกความคาดหมาย โดยหนึ่งอุบลเป็นฝ่ายแพ้คะแนนเมื่อ 8 สิงหาคม พ.ศ. 2540 หลังจากเสียแชมป์ หนึ่งอุบลขึ้นชกมวยสากลใน พ.ศ. 2541 อีกเพียงสองครั้ง โดยครั้งล่าสุดชกเมื่อ 31 กรกฎาคม พ.ศ. 2541 ชนะน็อค แซมมี่ ซอร์ดีญ่า หลังจากนั้นหนึ่งอุบลกลับไปชกมวยไทยตามเดิม

**เกียรติประวัติ**
 แชมป์ PABA รุ่นจูเนียร์แบนตั้มเวท (2539 - 2540)
** ชิง 6 พฤศจิกายน 2539 ชนะน็อค รอนนี่ ไบโอนัส (ฟิลิปปินส์) ยก 8 ที่มะนิลา
** ป้องกันแชมป์ครั้งที่ 1, 12 มกราคม 2540 ชนะคะแนน แจ๊ค ซาเฮียย่า (อินโด) ที่ เวทีมวยนานาชาติ ต.หน้าเมือง อ.เมืองฉะเชิงเทรา จ.ฉะเชิงเทรา
** ป้องกันแชมป์ครั้งที่ 2, 30 มีนาคม 2540 ชนะคะแนน ดิเอโก อันดราเด (เม็กซิโก) ที่ จ.อุบลราชธานี
** เสียแชมป์,8 ส.ค. 2540 แพ้คะแนน  เรย์ ลีกัส (ฟิลิปปินส์) ที่ โรงแรม ดิเอมเมอรัล แขวงดินแดง เขตดินแดง แขวงห้วยขวาง เขตห้วยขวาง กรุงเทพมหานคร

**อ้างอิง== -  สถิติการชก boxrec.com

**แหล่งข้อมูลอื่น**
 เทปการชกระหว่าง "แรมโบ้" พงษ์สิริ พ.ร่วมฤดี กับ "ต่วนเป๋" หนึ่งอุบล ศิษย์เลิศชัย

หมวดหมู่ :นักมวยสากลชาวไทยรุ่นซูเปอร์ฟลายเวท
หมวดหมู่:นักมวยจากจังหวัดอุบลราชธานี
หมวดหมู่:แชมป์ PABA
หมวดหมู่:นักมวยไทยชาวไทย
เรย์ ลีกัส

เรย์ ลีกัส นักมวยสากลชาวฟิลิปปินส์ เกิดเมื่อ 23 มกราคม  พ.ศ. 2514 สถิติการชก 93 ครั้ง ชนะ 59 (น็อค 38) เสมอ 3 แพ้ 31 

**เกียรติประวัติ**
 แชมป์ฟิลิปปินส์รุ่นซูเปอร์ฟลายเวท (2540 – 2541)- แชมป์ PABAรุ่นจูเนียร์แบนตัมเวท (2540)
** ชิง, 8 ส.ค. 2540 ชนะคะแนน หนึ่งอุบล ศิษย์เลิศชัย ที่ โรงแรม ดิเอมเมอรัล แขวงดินแดง เขตดินแดง แขวงห้วยขวาง เขตห้วยขวาง กรุงเทพมหานคร- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์แบนตัมเวท WBF 30 ก.ค. 2541 แพ้แตก แซมซั่น กระทิงแดงยิม ยก 7 ที่ บิ๊กฟั้น รัชดา แขวงห้วยขวาง เขตห้วยขวาง กรุงเทพมหานคร
** ชิงแชมป์ ABC รุ่นซูเปอร์ฟลายเวท 5 ก.ค. 2545 แพ้คะแนน สด เพชรสุภาพรรณ ที่ บริษัท พิบูลย์ชัยน้ำพริกเผาไทยแม่ประนอม จำกัด แขวงศาลาธรรมสพน์ แขวงทวีวัฒนา เขตทวีวัฒนา กรุงเทพมหานคร 
** ชิงแชมป์ ABC เฉพาะกาลรุ่นแบนตัมเวท 5 ก.ย. 2546 แพ้คะแนน ฉัตรชัย อีลิทยิมที่ เขตห้วยขวาง กรุงเทพมหานคร 
** ชิงแชมป์ ABCO รุ่นแบนตัมเวทเมื่อ 30 มกราคม 2548 แพ้คะแนน โจโจ้ อาร์นาโดที่ ฟิลิปปินส์
** ชิงแชมป์ ABC รุ่นซูเปอร์ฟลายเวท 25 ส.ค. 2548 แพ้คะแนน เดวิด นครหลวงโปรโมชั่น ที่จ. ชัยนาท

**อ้างอิง**
   สถิติการชก boxrec.comfix-attempted=yes 
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:แชมป์ PABA
หมวดหมู่:บุคคลจากจังหวัดบูคิดโนน
ชเว ชังโฮ

ชเว ชังโฮ (MR=) เป็นนักมวยสากลชาวเกาหลีใต้ เกิดเมื่อ 10 กุมภาพันธ์  พ.ศ.  2507 สถิติการชก 20 ครั้ง ชนะ 15 (น็อค 12) เสมอ 3 แพ้ 5

**ประวัติ**
ชเวเป็นนักมวยระดับอดีตแชมป์โลกของเกาหลีใต้ ครองแชมป์โลกรุ่นฟลายเวท IBF เมื่อ พ.ศ. 2530 ด้วยการชนะน็อคโดดี้ บอย เปนาโลซา ยก 11 ที่เกซอน ประเทศฟิลิปปินส์ เสียแชมป์โลกในการป้องกันตำแหน่งครั้งแรกให้กับโรแลนโด โบฮอล ใน พ.ศ. 2531 หลังจากนั้น ชเวขึ้นมาชกในรุ่นจูเนียร์แบนตัมเวทและขึ้นชิงแชมป์โลกกับเขาทราย แกแล็คซี่ แต่เป็นฝ่ายแพ้ TKO ในยกที่ 8

**เกียรติประวัติ**
 แชมป์เกาหลีใต้ รุ่นฟลายเวท (2530)- แชมป์โลกรุ่นฟลายเวท IBF (2530 – 2531)
** ชิง, 5 ก.ย. 2530 ชนะน็อค โดดี้ บอย เปนาโลซา ยก 11 ที่ ฟิลิปปินส์
** เสียแชมป์, 16 ม.ค. 2531 แพ้คะแนน โรแลนโด โบฮอล ที่ ฟิลิปปินส์- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นจูเนียร์แบนตัมเวท WBA 9 ต.ค. 2531 แพ้ทีเคโอ เขาทราย แกแล็คซี่ ยก 8 ที่ เกาหลีใต้

**อ้างอิง == -  สถิติการชก boxrec.comfix-attempted=yes  
หมวดหมู่ :นักมวยสากลชาวเกาหลีใต้ 
หมวดหมู่ :แชมป์มวยสากลประเทศเกาหลีใต้ 
หมวดหมู่:แชมป์โลก IBF
ศาสนามาณีกี

ศาสนามาณีกี หรือ ศาสนามานี หรือ มานีธรรม (मानी धर्म - Manichaeism) หรือ หมอหนีเจี้ยว หรือ ม๊อนี้ก่า (摩尼教) 
เป็นศาสนาแบบ เอกเทวนิยม และไญยนิยม (Gnosticism) ที่มีต้นกำเนิดในจักรวรรดิแซสซานิด มีพระมานีหัยยา (मानी हय्या) เป็นศาสดา แม้ว่างานเขียนของท่านจะหายสาบสูญไปทั้งหมดแล้ว แต่ยังคงมีฉบับแปลในภาษาต่าง ๆ ตกทอดมาถึงปัจจุบัน
ศาสนามานี เป็นสาขาหนึ่งของ ศาสนาโซโรอัสเตอร์ เป็นต้นกำเนิดของ ลัทธิบัวขาว ลัทธิเซียนเทียนเต้า และ ลัทธิอนุตตรธรรม สอนเชิงจักรวาลวิทยาว่าจักรวาลแบ่งออกเป็นสองด้าน คือด้านความดีงาม จิตวิญญาณ และความสว่าง กับความชั่วร้าย วัตถุ และความมืด สันนิษฐานว่าศาสนามานีได้รับแนวคิดนี้มาจากแนวคิดของพวกไญยนิยมในเมโสโปเตเมีย
ศาสนามานีกีแพร่หลายมากในภูมิภาคที่ใช้ภาษาแอราเมอิกและภาษาซีรีแอก ราว คริสต์ศตวรรษที่ 3 - 7 จนกลายเป็นศาสนาที่แพร่หลายมากที่สุดในโลกศาสนาหนึ่งในยุคนั้น ศาสนจักรมานีแพร่ไปทางตะวันออกไกลถึงประเทศจีน และทางตะวันตกไกลถึงจักรวรรดิโรมัน โดยมีศาสนิกชนส่วนมากเป็นทหาร จนได้ชื่อว่าเป็นศาสนาของกองทัพ และกลายเป็นคู่แข่งของศาสนาคริสต์ แทนลัทธิเพกันที่เสื่อมไปก่อนหน้านั้นแล้ว ศาสนามานีในภูมิภาคตะวันออกดำรงอยู่นานกว่าทางตะวันตก โดยเสื่อมสลายไปราวคริสต์ศตวรรษที่ 14 ทางใต้ของจีน
ศาสนิกชนของศาสนานี้เรียกว่า ชาวมานี หรือ มานีเชียน ซึ่งในปัจจุบันใช้หมายรวมถึง ผู้มีแนวคิดทางจริยศาสตร์รูปแบบหนึ่งที่มองศีลธรรมแบบทวินิยม คือมีความดีความชั่วอยู่จริง และอยู่แยกกันต่างหากอย่างชัดเจน

**วรรณกรรม**
ถูกกล่าวถึงใน นิยายกำลังภายในของกิมย้ง ชุดมังกรหยก ในชื่อ นิกายเม้งก่า 

**อ้างอิง**
หมวดหมู่:ศาสนา
หมวดหมู่:ไญยนิยม
หมวดหมู่:คุยหลัทธิ
มาร์ชทหารเวียดนาม

"มาร์ชทหารเวียดนาม" (Tiến Quân Ca, 進軍歌, เตี๊ยนเกวินกา, เกวิน (เสียงสั้น)) เป็นเพลงชาติของสาธารณรัฐสังคมนิยมเวียดนาม ประพันธ์โดยเหงียน วัน กาว (Nguyễn Văn Cao; พ.ศ. 2466-พ.ศ. 2538) ในพ.ศ. 2487 และใช้เป็นเพลงชาติของสาธารณรัฐประชาธิปไตยเวียดนามใน พ.ศ. 2488 และนำมาใช้เป็นเพลงชาติของสาธารณรัฐสังคมนิยมเวียดนาม หลังจากการรวมประเทศในปี พ.ศ. 2519 โดยมีสองท่อน แต่ส่วนใหญ่จะร้องเฉพาะบทแรก

**ประวัติ**
จากประวัติศาสตร์ที่เพิ่งได้รับเอกราชเมื่อไม่นานมานี้จากการทำสงคราม ทำให้ต้องนำเพลงมาร์ชของทหารมาใช้เป็นเพลงชาติ ในช่วงแรกได้ทำสงครามกับฝรั่งเศสซึ่งเป็นเจ้าอาณานิคมเดิม ต่อมาก็ทำสงครามกับอเมริกาเพื่อรวมชาติ จากนั้นได้ปลดแอกกัมพูชาจากเขมรแดง และยังมีความเคลื่อนไหวที่จะเข้ามาปลดแอกหรือเข้ามาแทรกแซงประเทศไทยอีก แต่ในปัจจุบัน เศรษฐกิจและการเมืองระหว่างประเทศได้หล่อหลอมให้เวียดนามเป็นประเทศที่สามารถคบค้าสมาคมได้อย่างที่เรารู้จักกันในทุกวันนี้ เพลงชาติของเวียดนามมีชื่อเพลงแปลเป็นภาษาไทยว่า "มาร์ชทหารเวียดนาม" ประพันธ์คำร้องและทำนองโดย เหงวียน วัน กาว เมื่อปี พ.ศ. 2487 และนำมาใช้เป็นเพลงชาติของสาธารณรัฐสังคมนิยมเวียดนาม หลังจากการรวมประเทศในปี พ.ศ. 2519 แม้เนื้อเพลงจะมีความกระตือรือร้นและมีพลังตามแบบฉบับของเพลงมาร์ชเพลงทหารทั่วไป

**บทร้อง**
หมายเหตุ: เนื้อร้องที่ถ่ายเสียงเป็นภาษาไทยนี้เป็นภาษาเวียดนามสำเนียงฮานอย ซึ่งตัว D, Gi, R จะออกเสียงเป็น ซ และ Tr จะออกเสียงเป็น จ

**หมายเหตุ**

**แหล่งข้อมูลอื่น**
  เพลงชาติเวียดนามในรูปแบบ mp3 (ขับร้องและบรรเลง) และภาพวีดิทัศน์ ที่เว็บไซต์หนังสือพิมพ์เตื่อยแจ๋ (Tuổi Trẻ) date=2008-09-08 -  เพลงชาติเวียดนาม (ขับร้อง) - Himnuszok-  Tap Chi Xay Dung Dang, 08/1999 date=2000-09-07 
หมวดหมู่:เพลงชาติเวียดนาม
หมวดหมู่:เพลงภาษาเวียดนาม
จิมมี คาร์รัทเธอร์

จิมมี คาร์รัทเธอร์ (Jimmy Carruthers) นักมวยสากลชาวออสเตรเลีย เป็นแชมป์โลกคนแรกของออสเตรเลีย เกิดเมื่อ 5 กรกฎาคม พ.ศ. 2472 มีชื่อจริงว่า เจมส์ วิลเลี่ยม คาร์รัทเธอร์ (James William Carruthers) มีสถิติการชก 25 ครั้ง ชนะ 21 (น็อค 13) แพ้ 4

**ประวัติ**
คารัทเธอร์เคยชกมวยสากลสมัครเล่นติดทีมชาติออสเตรเลียเข้าแข่งขันกีฬาโอลิมปิก พ.ศ. 2491 ที่ลอนดอน และชกชนะในรอบแรกและรอบที่สอง แต่เมื่อรอบ 8 คนสุดท้าย คารัทเธอร์ต้องถอนตัวเพราะอาการบาดเจ็บที่ตาจากการชกในรอบที่สอง คารัทเธอร์หันมาชกมวยสากลอาชีพเมื่อ พ.ศ. 2493 และได้ครองแชมป์ออสเตรเลียรุ่นแบนตัมเวทใน พ.ศ. 2494 แชมป์เครือจักรภพอังกฤษใน พ.ศ. 2495 และได้รับการยอมรับจากสมาคมมวยนานาชาติ (ต่อมาคือสมาคมมวยโลก) ให้เป็นแชมป์โลกรุ่นแบนตัมเวท ทำให้กลายเป็นแชมป์โลกคนแรกของออสเตรเลีย และชกป้องกันตำแหน่งได้หลายครั้ง
การป้องกันตำแหน่งครั้งสุดท้ายของคารัทเธอร์มมีขึ้นที่กรุงเทพฯ กับผู้ท้าชิงชาวไทย จำเริญ ทรงกิตรัตน์ การชกครั้งนี้ที่จัดที่สนามกีฬาจารุเสถียร (บางข้อมูลระบุว่าเป็นสนามศุภชลาศัย) เมื่อวันที่ 2 พฤษภาคม พ.ศ. 2497 เป็นสนามกีฬากลางแจ้ง ปรากฏว่าเย็นนั้นฝนตกหนักจนมีน้ำขังบนเวที กรรมการและสักขีพยานเสนอให้เลื่อนการชกออกไปก่อน แต่เมื่อปรึกษากับนักชกทั้งสองฝั่งแล้ว ตกลงกันว่า จะทำการชกต่อไปตามแผนเดิม โดยฝ่ายคาร์รัทเธอร์เสนอให้ถอดรองเท้าชกด้วยเท้าเปล่า ทั้งคู่ชกโดยไม่สวมรองเท้า ท่ามกลางฝนที่ตกลงมาอย่างหนักเป็นเวลานับชั่วโมง ในที่สุดการชกก็สิ้นสุดลงในยกที่ 12 เมื่อไฟนีออนที่ให้แสงสว่างบนเวทีถูกลมพัดตกลงมาแตก และเศษแก้วบาดเท้าของนักมวย ไม่สามารถชกต่อได้ ผลการนับคะแนนปรากฏว่าจำเริญ ทรงกิตรัตน์ เป็นฝ่ายพ่ายแพ้ ทั้ง ๆ ที่ยกท้าย ๆ จำเริญเป็นฝ่ายชกคาร์รัทเธอร์บอบช้ำเจียนไปเจียนอยู่หลายครั้ง การชกครั้งนี้ได้รับการบันทึกว่า เป็นการชกชิงแชมป์โลกมวยสากลในยุคใหม่ ครั้งแรกและครั้งเดียว ที่นักชกชกด้วยเท้าเปล่า โดยไม่สวมรองเท้า หลังจากที่ชกป้องกันตำแหน่งชนะคะแนนจำเริญ ทรงกิตรัตน์ แล้ว คารัทเธอร์ได้แวะชกอีกครั้งที่สิงคโปร์และประกาศแขวนนวมไปเมื่อ 16 พฤษภาคม พ.ศ. 2497 และได้รับการประกาศชื่อในหอเกียรติยศของนักมวยที่ลอสแอนเจลิสใน พ.ศ. 2538
ชีวิตครอบครัว คารัทเธอร์แต่งงานกับมาเรีย และมีลูก 4 คน ในช่วง พ.ศ. 2493 คารัทเธอร์มีโรงแรมเป็นของตนเองในซิดนีย์ หลังจากนั้น ได้ทำธุรกิจมากมาย รวมทั้งบาร์มังสวิรัติและน้ำผลไม้ในซิดนีย์ จิมมี่ คารัทเธอร์เสียชีวิตด้วยมะเร็งปอดและโรคพาร์คินสัน เมื่อ 15 สิงหาคม พ.ศ. 2533 รวมอายุได้ 61 ปี

**เกียรติประวัติ**
 แชมป์โลกรุ่นแบนตัมเวท (2495 – 2497) และแชมป์เครือจักรภพอังกฤษรุ่นแบนตัมเวท (2495 – 2496) ครองแชมป์ในเวลาเดียวกัน
** ชิง, 15 พฤศจิกายน 2495 ชนะน็อค วิค โทวีล ยก 1 ที่แอฟริกาใต้
** ป้องกันครั้งที่ 1, 21 มีนาคม 2496 ชนะน็อค วิค โทวีล ยก 10 ที่ แอฟริกาใต้
** ป้องกันครั้งที่ 2, 13 พฤศจิกายน 2496 ชนะคะแนน เฮนรี่ เกาท์ ที่ ออสเตรเลีย
** ป้องกันครั้งที่ 3, 2 พฤษภาคม 2497 ชนะคะแนน จำเริญ ทรงกิติรัตน์ ที่กรุงเทพฯ
** สละแชมป์

**อ้างอิง**
  สถิติการชก boxrec.comfix-attempted=yes  

**แหล่งข้อมูลอื่น**
หมวดหมู่:นักมวยสากลชาวออสเตรเลีย
หมวดหมู่:แชมป์โลก เดอะริง
หมวดหมู่:บุคคลจากซิดนีย์
หมวดหมู่:เสียชีวิตจากมะเร็งปอด
รอแบร์ กอแอน

รอแบร์ กอแอน (Robert Cohen) นักมวยสากลชาวฝรั่งเศสเชื้อสายแอลจีเรีย เกิดเมื่อวันที่ 15 พฤศจิกายน พ.ศ. 2473 สถิติการชก 43 ครั้ง ชนะ 36 (น็อก 14) เสมอ 3 แพ้ 4

**ประวัติ**
กอแอนซึ่งเป็นชาวฝรั่งเศสที่มีเชื้อสายยิวได้ครองแชมป์ฝรั่งเศสรุ่นแบนตัมเวตเมื่อเดือนพฤศจิกายน พ.ศ. 2496 และได้ครองแชมป์ยุโรปในอีก 3 เดือนต่อมา กอแอนได้ชิงแชมป์โลกรุ่นแบนตัมเวตที่ว่างหลังจากจิมมี่ คารัทเทอร์สละตำแหน่ง เมื่อ 19 กันยายน พ.ศ. 2497 ชนะคะแนน จำเริญ ทรงกิตรัตน์ที่กรุงเทพมหานคร ต่อมา ในเดือนมกราคม พ.ศ. 2498 กอแอนปฏิเสธที่จะชกป้องกันตำแหน่งกับราอูล มาเซียส ทำให้สมาคมมวยโลก (ขณะนั้นใช้ชื่อว่าสมาคมมวยแห่งชาติ – NBA) จึงประกาศไม่รับรองกอแอน และให้มาเซียสชิงแชมป์โลกทที่ว่างกับจำเริญ ทรงกิตรัตน์ อย่างไรก็ตามคณะกรรมการมวยแห่งนิวยอร์กและสหภาพมวยสากลยุโรปยังรับรองว่ากอแอนเป็นแชมป์โลก แต่ในปีเดียวกันนี้ กอแอนประสบอุบัติเหตุจากรถจักรยานยนต์ได้รับบาดเจ็บ แม้ว่าจะรักษาตัวจนหายและกลับมาชกได้อีก แต่ฟอร์มการชกก็ตกต่ำลง จนกระทั่งเสียแชมป์โลกให้กับมาริโอ อควาตา เมื่อ 29 มิถุนายน พ.ศ. 2499 เขาได้รับการบรรจุชื่อในหอเกียรติยศเมื่อ พ.ศ. 2531

**เกียรติประวัติ**
 แชมป์ยุโรปรุ่นแบนตัมเวต (2497)
** ชิง, 27 กุมภาพันธ์ 2497 ชนะน็อก  จอห์น เคลลี่ ยก 3ที่ไอร์แลนด์เหนือ- แชมป์โลกรุ่นแบนตัมเวต (2497 – 2499)
** ชิง, 19 กันยายน 2497 ชนะคะแนน จำเริญ ทรงกิติรัตน์ ที่กรุงเทพฯ
** ป้องกันครั้งที่ 1, 3 กันยายน 2498 เสมอ วิลลี่ โทวีล ที่ แอฟริกาใต้
** เสียแชมป์, 29 มิถุนายน 2499 แพ้น็อก  มาริโอ อควาตา ยก 7 ที่ อิตาลี

**อ้างอิง== 
สถิติการชก boxrec.comfix-attempted=yes 
หมวดหมู่:นักมวยสากลชาวฝรั่งเศส
หมวดหมู่:แชมป์โลก เดอะริง
หมวดหมู่:แชมป์มวยสากลทวีปยุโรป
หมวดหมู่:ชาวฝรั่งเศสเชื้อสายยิว
หมวดหมู่:ชาวฝรั่งเศสเชื้อสายแอลจีเรีย
ราอุล มาซิอัส

ราอุล มาซิอัส (Raúl Macías Guevara)นักมวยสากลชาวเม็กซิโก เกิดเมื่อ  28 กรกฎาคม พ.ศ. 2477 เสียชีวิตเมื่อ 23 มีนาคม พ.ศ. 2552 รวมอายุได้ 75 ปี สถิติการชก 43 ครั้ง ชนะ 41 (น็อค 25) แพ้ 2

**ประวัติ**
มาซิอัส เป็นนักมวยระดับแชมป์โลกของเม็กซิโก และยังเป็นนักแสดงและเทรนเนอร์ด้วย เขาเคยได้เหรียญทองแดงในกีฬาแพนอเมริกัน พ.ศ. 2494 มาซิอัสเริ่มชกมวยสากลอาชีพเมื่อ 1 มกราคม พ.ศ. 2496 ชนะน็อค เมโอ ซานเชส ยก 1 ที่เม็กซิโก หลังจากชกชนะรวด 8 ครั้ง โดยชนะน็อค 2 ครั้ง จึงขึ้นชิงแชมป์เม็กซิโกรุ่นแบนตัมเวทเมื่อ 17 ตุลาคม พ.ศ. 2496 ชนะคะแนน เบโต กัวเรย์ เมื่อชกชนะติดต่อกันอีก 6 ครั้ง จึงขึ้นชิงแชมป์ NABF กับนาเต บรูก เมื่อ 26 กันยายน พ.ศ. 2497 และเป็นฝ่ายชนะคะแนน  มาซิอัสเป็นนักมวยในยุคแรกๆที่โด่งดังและเป็นที่รู้จักทางโทรทัศน์ เนื่องจากในช่วงนั้นเริ่มมีโทรทัศน์แพร่หลายและมีการถ่ายทอดทางโทรทัศน์
ต่อมาเมื่อ รอแบร์ กอแอน แชมป์โลก NBA รุ่นแบนตัมเวท ปฏิเสธที่จะป้องกันตำแหน่งกับมาซิอัส NBA จึงปลดกอแอน และให้มาซิอัสชิงแชมป์โลกที่ว่างกับจำเริญ ทรงกิตรัตน์ นักมวยสากลชาวไทยแทน การชกมีขึ้นที่ซานฟรานซิสโก สหรัฐอเมริกา ซึ่งเป็นครั้งแรกที่มาซิอัสไปชกในต่างแดน ผลปรากฏว่ามาซิอัสชนะทีเคโอ​จำเริญ ยก 11 เมื่อ 9 มีนาคม พ.ศ. 2498 ได้ครองแชมป์โลก
ต่อมาเขาขึ้นชกนอกรอบเมื่อ 16 มิถุนายน และพ่ายแพ้เป็นครั้งแรกโดยแพ้น็อคบิลลี เพียคอก ยก 3 ซึ่งเป็นการแพ้น็อคครั้งเดียวของเขา จากนั้น ขึ้นชกชนะอีก 5 ครั้งก่อนจะป้องกันตำแหน่งแชมป์ครั้งแรก ชนะน็อค เลโอ เอสปิโนซาจากฟิลิปปินส์ ยก 10 เมื่อ 25 มีนาคม พ.ศ. 2499 ที่เม็กซิโก หลังจากชกชนะแบบนอกรอบอีก 9 ครั้ง   มาซิอัสขึ้นชกป้องกันแชมป์โลกกับดอมมี เออร์ซัวเมื่อ 15 มิถุนายน พ.ศ. 2500 มาซิอัสถูกชกลงไปนับก่อนในยกแรก ก่อนจะบุกตะลุยจนชนะทีเคโอเออร์ซัวได้ในยกที่ 11

ต่อมาเมื่อ 6 พฤศจิกายน ปีเดียวกัน มาซิอัสขึ้นชกป้องกันตำแหน่งกับอัลฟอนเซ ฮาลิมี ปรากฏว่าเขาเป็นฝ่ายแพ้คะแนนเมื่อครบ 15 ยก แต่ก็มีหลายคนที่เห็นว่าการชกครั้งนั้น มาซิอัสน่าจะเป็นฝ่ายชนะ หลังจากนั้น มาซิอัสขึ้นอีกราว 4 ครั้งก่อนจะแขวนนวมเมื่อ พ.ศ. 2502 อีก 3 ปีต่อมา เขาขึ้นชกอีกครั้ง ชนะน็อคช็อกโกแลต ซัมบราโน ยก 5 ในการชกเพื่อการกุศลเมื่อ 13 ตุลาคม พ.ศ. 2505 แล้วไม่ได้ขึ้นชกอีกเลย หลังจากเลิกชกมวย มาซิอัสตัดสินใจเป็นนักแสดง และต่อมาได้เป็นเทรนเนอร์ในค่ายมวยในเม็กซิโกซิตี

**เกียรติประวัติ**
 แชมป์อเมริกาเหนือรุ่นแบนตัมเวท (2497)
** ชิง (ตำแหน่งว่าง), 26 กันยายน 2497 ชนะคะแนน เนท บรูค ที่ เม็กซิโก- แชมป์โลก NBA รุ่นแบนตัมเวท (WBA) (2498 – 2500)
** ชิง, 9 มีนาคม 2498 ชนะทีเคโอ​ จำเริญ ทรงกิติรัตน์ ยก 11 ที่ สหรัฐ
** ป้องกันครั้งที่ 1, 25 มีนาคม 2499 ชนะน็อค เลโอ เอสปีโนซา ยก 10  ที่ เม็กซิโก
** ป้องกันครั้งที่ 2, 15 มิถุนายน 2500 ชนะทีเคโอ ดอมมี่ อูซัว ยก 11 ที่ สหรัฐ
** เสียแชมป์, 6 พฤศจิกายน 2500 แพ้คะแนน อัลฟงเซ ฮาลิมี ที่ สหรัฐ

**อ้างอิง== -   สถิติการชก boxrec.com
หมวดหมู่:นักมวยสากลชาวเม็กซิโก 
หมวดหมู่:แชมป์โลก WBA
หมวดหมู่:บุคคลจากเม็กซิโกซิตี
อักษรวรังจิติ

อักษรวรังจิติ  (, IPA: /wɐrɐŋ ʧɪt̪ɪ/) หรือ อักษรวรังกษิติ  เป็นอักษรที่ประดิษฐ์ขึ้นโดยผู้นำชุมชน ลาโก โพทรา เพื่อใช้แทนระบบการเขียนที่คิดโดยมิชชันนารี โพทรากล่าวว่าเขาปรับปรุงมาจากอักษรที่เขาค้นพบในเอกสารทางไสยศาสตร์ โดยอักษรที่พบนั้น ประดิษฐ์โดย ธวัน ตูรี เมื่อราว พ.ศ. 1800 

**ลักษณะ== 
เขียนจากซ้ายไปขวา แนวนอน พยัญชนะส่วนใหญ่มีเสียงอะ แต่บางตัวมีเสียงออหรือเอ 
อักษรนี้ยังมีตัวเลขเป็นของตนเอง สัญลักษณ์ที่มากกว่า 9 ขึ้นไปไม่มีการใช้งานในงานเขียนสมัยใหม่

**อ้างอิง**

**แหล่งข้อมูลอื่น**
  Noto Sans Warang Citi, a font made by Google-  รายละเอียดที่ Omniglot
วรังจิติ
อักษรคานาอันไนต์

อักษรคานาอันไนต์ หรืออักษรไซนาย จัดเป็นอักษรไร้สระชนิดแรก จุดกำเนิดเริ่มเมื่อราว 1,157 ปีก่อนพุทธศักราช คาบสมุทรไซนายถูกอียิปต์ครอบครอง ชุมชนที่พูดภาษาตระกูลเซมิติกในบริเวณนั้น ได้รับอิทธิพลวัฒนธรรมอียิปต์ และพัฒนาอักษรไฮโรกลิฟฟิกมาใช้เขียนภาษาของตน จากการศึกษาในอียิปต์ปัจจุบัน พบจารึกเขียนด้วยอักษรไซนาย อายุราว 1,357 ปีก่อนพุทธศักราช ในอียิปต์ตอนบน และใกล้เคียงกับข้อความภาษาอียิปต์ที่ใช้โดยผู้พูดภาษาตระกูลเซมิติกในอียิปต์
อักษรไฮโรกลิฟฟิกของอียิปต์มีสัญลักษณ์แทนเสียง ใช้คู่กับรูปอักษร ชาวไซนายสุ่มเลือกอักษรไฮโรกลิฟฟิกมาเป็นเครื่องหมายแทนเสียงของพยัญชนะตัวแรกของคำที่รูปอักษรอ้างถึง เช่น คำว่า วัวตัวผู้ /’aleph/ เป็นสัญลักษณ์แทนเสียง /อ/ จากนั้นอักษรนี้ได้แพร่หลายไปสู่ชาวคานาอัน เกิดเป็นอักษรคานาอันไนต์ และพัฒนาไปเป็นอักษรฟินิเชียอีกต่อหนึ่ง

**อ้างอิง**
  ข้อมูลและภาพอักษรคานาอันไนต์ 
คานาอันไนต์
เนตร ศศิประภายิม

เนตร ศศิประภายิม มีชื่อจริงว่า ธเนศ จิตกวี เกิดเมื่อวันที่ 29 มิถุนายน พ.ศ. 2525 ที่ตำบลเขานิเวศน์ อำเภอเมืองระนอง จังหวัดระนอง

**ประวัติ**
เนตรเป็นบุตรของนายสุวิทย์ นางลำดวน จิตรกวี เริ่มชกมวยเมื่ออายุ 8 ขวบในงานวัดประจำปีแถวบ้าน เมื่อเห็นว่าลูกต้องการเอาดีทางการชกมวย พ่อจึงส่งมาอยู่ค่ายศศิประภายิม ของฐากูร ผ่องสุภา ขึ้นชกมวยไทยใช้ชื่อว่า เนตร ชมภูทอง แต่เส้นทางการชกมวยไทยไม่โด่งดังมาก มีจุดเด่นที่เป็นมวยหมัดหนัก เคยชกกับมวยมีชื่อเช่น ลูกรัก ศ.กัตติกา ต่อมามีปัญหาในการคุมน้ำหนักตัวจึงเลิกชกไป
เนตรหยุดชกไป 2 ปี ฐากูร ผ่องสุภา จึงตามตัวกลับมาชกมวยอีกครั้ง โดยให้หันมาชกมวยสากล ขึ้นชกครั้งแรก พบกับ วิษณุ ก่อเกียรติยิม  มวยสร้างของก่อเกียรติ พณิชยารมณ์ ผลปรากฏว่าเนตรชนะคะแนนอย่างงดงาม ก่อเกียรติจึงหันมาสร้างสรรค์เนตรแทน สนับสนุนให้ชิงแชมป์ PABA ซึ่งเนตรสามารถคว้าแชมป์มาครองได้ และเข้าสู่อันดับโลกของสมาคมมวยโลก (WBA) จนได้ชิงแชมป์โลกรุ่นไลท์ฟลายเวท WBA ถึง 2 ครั้ง แต่ไม่สำเร็จ
ปัจจุบัน เนตรหันไปทำธุรกิจมวยหูและเป็นเซียนมวยประจำตามสนามมวยต่างๆ

**เกียรติประวัติ**
 แชมป์ PABA รุ่นไลท์ฟลายเวท (2548 - 2554)
** ชิง, 29 มิถุนายน 2548 ชนะน็อค ยก 2 อัลวี่ อันฮับซีน (อินโดนีเซีย) ที่ จ.อุบลราชธานี  
** ป้องกันแชมป์ครั้งที่ 1, 22 กุมภาพันธ์ 2549  ชนะน็อค ยก 2 จอห์นดัต ซิเรกา (อินโดนีเซีย) ที่ จ.แม่ฮ่องสอน
** ป้องกันแชมป์ครั้งที่ 2, 14 กรกฎาคม 2549 ชนะน็อค ยก 5 เดนนิส จูนติลลาโน (ฟิลิปปินส์) ที่ จ.นครสวรรค์
** ป้องกันแชมป์ครั้งที่ 3, 15 ธันวาคม 2549 ชนะน็อค ยก 7 ลิตเติล โรสแมน (อินโดนีเซีย) ที่ จ.ชุมพร
** ป้องกันแชมป์ครั้งที่ 4, 16 กุมภาพันธ์ 2550 ชนะน็อค ยก 3 เรย์ โอราริส (ฟิลิปปินส์) ที่ จ.ชลบุรี
** ป้องกันแชมป์ครั้งที่ 5, 8 ตุลาคม 2553 ชนะน็อคยกที่ 4 ริคกี้ มานูโฟ (อินโดนีเซีย) ที่ จังหวัดชุมพร
** ป้องกันแชมป์ครั้งที่ 6, 10 กุมภาพันธ์ 2554 ชนะน็อคยกที่ 10 เจสัน โรโตนี่ (ฟิลิปปินส์) ที่ จังหวัดพัทลุง
** ป้องกันแชมป์ครั้งที่ 7, 23 กันยายน 2554 ชนะน็อคยกที่ 2 โดมิ เนโนเคบา (อินโดนีเซีย) ที่ จังหวัดชุมพร
*แชมป์ WBC เอเชีย รุ่นไลท์ฟลายเวท (2555 - ปัจจุบัน)
**ชิง, 29 มิถุนายน 2555 ชนะคะแนน เกบอย แมนซาลาเยา (ฟิลิปปินส์) ที่ จ.สมุทรปราการ
**ป้องกันแชมป์ครั้งที่ 1, 10 สิงหาคม 2555 ชนะน็อค ยก 5 แจ็ค อามิซ่า (อินโดนีเซีย) ที่ จ.กาญจนบุรี
**ป้องกันแชมป์ครั้งที่ 2, 6 พฤศจิกายน 2555 ชนะทีเคโอ ยก 2 บิมโบ นาซิโอนาเลส (ฟิลิปปินส์) ที่ จ.ชลบุรี - เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลท์ฟลายเวท WBA เมื่อ 23 มิถุนายน 2550 แพ้น็อค ยก 8 ฮวน คาร์ลอส เวโรโค (อาร์เจนตินา) ที่ Polideportivo Vicente Polimeni ลาส เฮย์ราส จ.แมนโดซ่า
** ชิงแชมป์โลกรุ่นไลท์ฟลายเวท WBA เมื่อ 20 พฤศจิกายน 2554 แพ้คะแนน โฮเซ่ อัลเฟรโด โรดริเกวซ (เม็กซิโก) ที่ เวทีมวยยิมนาซิโอ เมืองซินาเลา

**อ้างอิง**
  สถิติการชก date=2014-04-18 - เชียร์ความหวังชาวใต้ เนตร ศศิประภายิม. นิตยสารมวยโลก. เล่มที่ 1189 มิถุนายน 2550. หน้า 12-13.
หมวดหมู่:แชมป์ ABCO
หมวดหมู่:แชมป์ PABA
หมวดหมู่:นักมวยสากลชาวไทยรุ่นไลท์ฟลายเวท
หมวดหมู่:นักมวยสากลชาวไทยจากค่ายมวยก่อเกียรติบ็อกซิ่งโปรโมชั่น
หมวดหมู่:นักกีฬาจากจังหวัดระนอง